Henning hoor vandag oor borg | Maroela Media
Nico Henning tydens sy vorige verskyning.
Nico Henning, wat daarvan beskuldig word dat hy sy vervreemde vrou, Chanelle Henning, vermoor het sal na verwagting Vrydag in die Pretoriase streekhof verskyn om aansoek te doen om borgtog.
Henning het Dinsdag in die hof verskyn vir sy borgaansoek maar landdros Desmond Nair het die saak tot vandag uitgestel. Henning se regsverteenwoordiger het vir uitstel gevra sodat nog dokumente aan die hof voorsien kan word. Die staatsaanklaer, Gerrie Nel, het nie die versoek teengestaan nie. Die hooggeregshof in Pretoria het verlede week gehoor dat Henning glo sy beste vriend gemanipuleer het en hom gevra het om die moord te reël. 'n Emosionele Andre Gouws het getuig dat sy vriend van 24 jaar glo aangebied het om hom R1 miljoen te betaal om sy vervreemde vrou te vermoor ten einde toesig oor die paartjie se kind te kry. Die geld sou glo in maandelikse paaiemente van R50 000 betaal word. Gouws het gesê dat hy teen Henning sal getuig en dat hy besluit het om die waarheid te vertel aangesoen "dit die regte ding is om te doen." Gouws en die voormalige Nigeriese Olimpiese atleet Ambrose Monye is skuldig bevind aan die kontrakmoord op Henning. Sy is in November 2011 doodgeskiet in Faerie Glen kort nadat sy haar kind by 'n kleuterskool afgelaai het.
Ek hoop nie daar word borg toegestaan nie, hy is veels te glibberig en sal moontlik vlug.
Eben – ek vra maar net… As hy nie skuldig is nie HOEKOM gee hy homself oor??? Ek stem saam GEEN borg nie – hy het al 2 jaar vry rond geloop! Hy sou ook nie voor die hof verskyn het indien daar nie genoeg bewyse teen hom is dat hy wel skuldig is nie. 'n Gesin moet sonder 'n dogter aangaan en 'n seun sonder sy ma net omdat hy nie toesig gekry het nie! Daar is baie antwoorde en oplossings vir egskeidings as om die "probleem" uit die weg te ruim…
Kry die ou seuntjie en haar ouers net baie jammer, sonder 'n ma en dogter moet hulle nou deur die lewe gaan, en so onnodig!